SET เช้านี้สดใสปรับขึ้นกว่า 6 จุด หลังหุ้นพลังงานช่วยหนุน
SET เช้านี้พุ่ง 6 จุด เนื่องจากได้รับแรงหนุนจากหุ้นพลังงาน หลังราคาน้ำมันโลกปรับขึ้น ขณะที่ตลาดภูมิภาคอยู่ในแดนบวกเช่นเดียวกัน โดยดัชนีฯล่าสุดเมื่อเวลา 10.57 น. ดัชนีหุ้นไทย อยู่ที่ 1,377.07 จุด บวก 6.38 จุด หรือ 0.47% สูงสุด 1,378.26 จุด ต่ำสุด 1,373.59 จุด มูลค่าการซื้อขาย 1.28 หมื่นลบ.
7 ต.ค. 2558

ผู้สื่อข่าวรายงานว่า ตลาดหุ้นไทยเช้านี้พุ่ง 6 จุด ตลาดฯได้รับแรงหนุนจากหุ้นพลังงาน หลังราคาน้ำมันโลกปรับขึ้นมาก ขณะที่ตลาดภูมิภาคอยู่ในแดนบวกเช่นเดียวกัน โดยดัชนีฯล่าสุดเมื่อเวลา 10.57 น. ดัชนีหุ้นไทย อยู่ที่ 1,377.07 จุด บวก 6.38 จุด หรือ 0.47% สูงสุด 1,378.26 จุด ต่ำสุด 1,373.59 จุด มูลค่าการซื้อขาย 1.28 หมื่นล้านบาท
ทั้งนี้ ราคาหุ้นกลุ่มพลังงานปรับขึ้นแรงเนื่องจากวันนี้ราคาน้ำมันดิบเบรนท์และน้ำมันดิบเวสต์เท็กซัสปรับตัวเพิ่มขึ้นมากกว่า 2 เหรียญสหรัฐฯ ต่อบาร์เรล ซึ่งราคาน้ำมันดิบ WTI +5.36%
โดยราคาน้ำมันดิบเบรนท์ปรับขึ้นเนื่องเป็นวันที่สามติดต่อกันและปรับขึ้นเกินกว่ากรอบที่นักวิเคราะห์ส่วนใหญ่มองไว้ที่ประมาณ 47-50 เหรียญสหรัฐฯ ต่อบาร์เรล
ราคาล่าสุดอยู่ที่ 51.92 เหรียญสหรัฐฯ ต่อบาร์เรล ซึ่งนับเป็นราคาที่มากกว่า 50 เหรียญสหรัฐฯต่อบาร์เรล เป็นครั้งแรกในช่วง 1 เดือนที่ผ่านมา ซึ่งได้รับแรงสนับสนุนจากรายงานปริมาณน้ำมันดิบคงคลังสหรัฐฯ ที่ปรับลดลง และ EIA เผยภาวะอุปทานน้ำดิบล้นตลาดอาจคลี่คลายลง ประกอบกับการหารือระหว่างซาอุดิอาระเบีย รัสเซียและผู้ผลิตน้ำมันรายใหญ่อื่นๆ เกี่ยวกับประเด็นราคาน้ำมันดิบที่อยู่ในระดับต่ำ รวมทั้งค่าเงินดอลลาร์สหรัฐฯ ที่อ่อนค่าลง
 
10 หุ้นหนุนดัชนีเช้านี้ เมื่อเวลา 11.00 น.

 